**გაერთიანებულ დოკუმენტში (MS Word-სა და იდენტური შინაარსის შემცველ PDF-ში) გთხოვთ შეიტანოთ შემდეგი მონაცემები:**

1. თეზისების სათაური ქართულად;
2. თეზისების სათაური ინგლისურად;
3. ავტორის სახელი და გვარი ქართულად;
4. ავტორის სახელი და გვარი ინგლისურად;
5. ორგანიზაციის დასახელება ქართულად;
6. ორგანიზაციის დასახელება ინგლისურად;
7. ფაკულტეტის დასახელება ქართულად;
8. ფაკულტეტის დასახელება ინგლისურად;
9. თეზისების ძირითადი ტექსტი გამოყენებული ლიტერატურის სიითურთ (MS Word-ით და pdf-ფორმატით) ქართულად;
10. თეზისების ძირითადი ტექსტი გამოყენებული ლიტერატურის სიითურთ (MS Word-ით და pdf-ფორმატით) ინგლისურ ენაზე; ლიტერატურის სიისთვის გამოიყენეთ ტერმინი: **References**;
11. 3-5 საკვანძო სიტყვა ქართულ და ინგლისურ ენებზე;
12. შრიფტი **—**  **UNICODE (Sylfaen)**
13. ფორმატი **—** **A4**
14. თავფურცელი გააფორმეთ შემდეგი თანმიმდევრობით:
* **სათაური — 24 ზომის** შრიფტით ცენტრში;
* **ავტორები — 16 ზომის** შრიფტით ცენტრში;
* ორგანიზაცია, მაგ., **„ივანე ჯავახიშვილის სახელობის თბილისის სახელმწიფო უნივერსიტეტი“— 14 ზომის** შრიფტით ცენტრში;
* **ფაკულტეტის დასახელება — 14 ზომის** შრიფტითცენტრში;
* ბოლოს **— საკვანძო სიტყვები.**
1. თეზისების /სტატიის ძირითადი ტექსტი დაიწყეთ მომდევნო, ახალი გვერდიდან,  **12 ზომის** შრიფტით.
2. ფოტოების და სხვა გრაფიკული გამოსახულების კომპიუტერული ვარიანტი შესრულებული უნდა იყოს JPG ფორმატში.
3. თეზისის მოცულობა: 300 სიტყვა თითოეულ ენაზე.

**გამოყენებული ლიტერატურის მითითების წესი:**

1. **წიგნის/კრებულის მითითებისას:**

**➢ გამოცემის თარიღი;**

**➢გამომცემლობა;**

 **➢სტატიის შემთხვევაში ჟურნალის (კრებულის, რომელშიც განთავსებულია სტატია) დასახელება;**

**➢ჟურნალის (კრებულის), წიგნის, წიგნის ნაწილის, ღონისძიების ISSN, ISBN;**

**➢სპონსორ(ებ)ის დასახელება, თუ თქვენი კვლევა შექმნილია რომელიმე ფონდის ფინანსური მხარდაჭერით;**

1. **ბიბლიოგრაფიული დამოწმებისას ტექსტში დასახელებული ყველა ავტორი მიეთითება APA-ს სტილის დაცვით (ანბანის თანმიმდევრობით):**
	1. **წიგნის მითითების ნიმუში:**

**კვაჭაძე, ლ. (1977). თანამედროვე ქართული ენის სინტაქსი, თბილისი: „განათლება“**

შანიძე, ა. (1953). ქართული გრამატიკის საფუძვლები, მორფოლოგია, I, თბილისი:

„თბილისის უნივერსიტეტის გამომცემლობა“

* 1. **სტატიის დამოწმების წესი ბიბლიოგრაფიაში:**
		1. **ელექტრონული:**  ვებგვერდის მითითებამდე აუცილებელია ავტორის, წიგნის/სტატიის სათაურის, ჟურნალის, ჟურნალის ნომრის (**# და № სიმბოლოების გარეშე**), გვერდის (**გვ.-ს გარეშე**) გამოყოფა წერტილით, და ამის შემდეგ ვებგვერდის მისამართის მითითება; **სათაურის დამაზუსტებელი ქვესათაური უნდა გამოიყოს ორწერტილით** (მაგ., **ხევსურულის თავისებურებანი: ტექსტებითა და ინდექსით).** ავტორის გვარი უნდა იყოს მარცხნივ გაწეული, დამოწმების ყველა მომდევნო სტრიქონი — შეწეული (TAB-ღილაკით), **მაგ.:**

ნიკოლაიშვილი, მ. (2012). რა განსაზღვრავს ზმნის კონსტრუქციებს ქართულში?

„სპეკალი“, 5. <http://www.spekali.tsu.ge/index.php/ge/article/viewArticle/5/49>

* + 1. **ბეჭდური გამოცემის შემთხვევაში კრებულში მოცემული სტატიის გვერდები მიეთითოს პირდაპირ, მძიმით გამოყოფილი ტომის ნომრის შემდეგ, დეფისით:**

შარაშენიძე, თ. (1955). ენათა კლასიფიკაცია ენობრივ წრეებად ვილჰელმ შმიდტისა, იკე,VII,

 1-31, თბილისი: „საქართველოს სსრ მეცნიერებათა აკადემიის გამომცემლობა“

1. **ბიბლიოგრაფიის ინგლისურ ვერსიაში** ნაშრომის სათაური მიუთითეთ ჯერ ქართული სიტყვების ტრანსლიტერაციით, უთარგმნელად, ლათინური ასოებით, რომელსაც წერტილის შემდეგ მოჰყვება კვადრატულ ფრჩხილში ჩაწერილი ინგლისურად თარგმნილი სათაური); **სპეფიციკური ბგერების** შემთხვევაში იხელმძღვანელეთ სახელმწიფო ენის დეპარტამენტის მიერ მიღებული სტანდარტით <http://enadep.gov.ge/uploads/Guidelines_for_Latin_Transliteration_of_the_Sound_System_of_the_Georgian_Language_.pdf> ); **იხ. ნიმუში:**

Chincharauli, A. (1960). Khevsurulis taviseburebani: tekstebita da indeksit. [Peculiarities of

Khevsur: with texts and an index]. Tbilisi: press of the Georgian SSR Science Academy.

1. **სტატიის ციფრული იდენტიფიკატორის (DOI) არსებობის შემთხვევაში (როგორც წესი, გამოიყენება ვებმისამართის ნაცვლად) საჭიროა ვებმისამართის პრეფიქსის (https://) მითითება: https://doi.org/საიდენტიფიკაციო ნომერი (როგორც წესი, 10-ით იწყება):**



**შიდატექსტური დამოწმების წესი:**

1. **APA-ს სტილის ბოლო, მე-7 გამოცემის მიხედვით, კონკრეტული წყაროს შესახებ მოცემულ ინფორმაციაში ყოველი ელემენტი ერთმანეთისაგან უნდა გამოიყოს წერტილით; მძიმეებს ვსვამთ ელემენტების შიდა ჩამონათვალის შემთხვევაში (მაგ.: ავტორთა გვარები, ან ავტორის გვარი, რომელსაც მოჰყვება სახელის ინიციალი); ორწერტილი გამოიყენება მონოგრაფიის/კრებულის გამოცემის ადგილისა და გამომცემლობის სახელებს შორის (და, დამაზუსტებელი, ქვესათაურის არსებობის შემთხვევაშიც);**
2. **შიდატექსტური დამოწმება:**

**ციტატა:**

* 1. **ბრჭყალებში ჩასმული ციტატის შემდეგ ავტორი მიეთითება შემდეგი წესით: მრგვალ ფრჩხილში (ავტორის გვარი, წელი: გვერდი), იხ. ნიმუში:**

**„...“ (შანიძე, 1953: 35).**

* 1. **ციტატის პერიფრაზის შემთხვევაში, რომელშიც, მსჯელობის ნაწილში, მოყვანილია ავტორის გვარი, მიეთითება მხოლოდ (წელი:გვერდი) — მრგვალ ფრჩხილებში, ავტორის დასახელების შემდეგ; მაგ., ა. შანიძის მიხედვით (1953: 35), ... და გაგრძელდება მსჯელობა.**
1. **შიდატექსტურ ციტატაში ორზე მეტი ავტორის შემთხვევაში მრგვალ ფრჩხილში მიეთითება მხოლოდ პირველი ავტორი:**
	1. **ქართულში: (ქალდანი და სხვ., 1978:45)**
	2. **ინგლისურში: (Kaldani et al., 1978:45)**

1. **40 სიტყვაზე მეტი მოცულობის, ე.წ. „ბლოკური ციტატა“ ძირითადი ტექსტისაგან უნდა გამოიყოს აბზაცით:**

****

ციტირების წესები სრულად იხ. APA-ს სტილის ბოლო გამოცემის ოფიციალურ (განახლებულ) ვებგვერდზე: <https://apastyle.apa.org/>